বিদ্যালয়ের ৫ম শ্রেণির শিক্ষার্থী মোছা: শেফালী আক্তার, মোছা: ছালমা বানু, মো: রকিব হাসানসহ অনেকেই জানায় বিদ্যালয়ের মাঠটি সারা বছর পানির নিচে নিমজ্জিত থাকার কারণে আমরা জাতীয় সমাবেশ করতে পারি না। অবসর সময়ে খেলা-ধূলা করতে পারি না। বিদ্যালয়ে এসে সারাক্ষণ ঘরের মধ্যে বন্দি হয়ে থাকতে হয়। আমরা বিদ্যালয়ে আধুনিক মানসম্মত একটি খেলার মাঠ চাই যেখানে বিদ্যালয়ে এসে অবসর সময়ে এবং বিদ্যালয় শেষে মনের আনন্দে বিভিন্ন খেলা খেলতে পারব।